Nafarroako Parlamentuak, 2018ko urriaren 4an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernuan herri lanen eskumena duen departamentua premiatzen da azter ditzan zenbait herritan trafikoaren abiadura moteltzeko elementuak paratzearen problematika eta horri buruzko araudia gaurkotzeko aukera”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernuko herri lanen eskumena duen departamentua premiatzen du:

1. Arazo hori azter dezan eta neurriak susta ditzan, egokituak gure biztanlegune askoren errealitateari –espaloirik gabeko zeharbideak, %5etik gorako maldak eta bihurgune ugari–, horietatik zirkulatzen duten ibilgailuen abiaduraren moteltzea areagotzeko.

2. Bere araudia gaurkotzeko eta, kasua bada, Estatuaren Errepide-sare Orokorrerako ezarritako neurriak jasotzeko aukera azter dezan”.

Iruñean, 2018ko urriaren 5ean

Lehendakaria: Ainhoa Aznárez Igarza